མཁན་ཆེན་བྱམས་ཁང་ནི།ཐོག་མ་སྤྱི་ལོ་ལོར་མཁན་ཆེན་དགེ་འདུན་རྒྱ་མཚོས་རོང་བོ་ནང་སོ་ངག་དབང་བློ་བཟང་ལ་དགོན་ཆེན་འདིར་རྒྱལ་བ་བྱམས་པའི་སྐུ་བརྙན་ཞིག་བཞེངས་ན་ལེགས་ཚུལ་སོགས་ཞུས་པ་དང་།དེ་ནས་ནང་སོ་ངག་དབང་བློ་བཟང་གིས་སྤྱི་བའི་འདུ་ཁང་རྙིང་བ་དེ་བྱམས་ཁང་ལ་ཕུལ་བར་བརྟེན།མཁན་ཆེན་དགེ་འདུན་རྒྱ་མཚོས་འདུ་ཁང་རྙིང་བའི་རྨང་གཞིའི་སྟེང་སྒུར་ཁང་བརྒྱབ་སྟེ་བྱམས་ཁང་རྟེན་དང་བརྟེན་པ་གསར་བཞེངས་མཛད།དེ་ནི་ད་ལྟའི་སྤྱི་བའི་མགོན་ཁང་གི་གཡས་སུ་ཡོད་ལ།རིག་གསར་སྐབས་འཇིག་ཟིན།སྤྱི་ལོ་ལོར་མཁན་ཆེན་སྐུ་ཕྲེང་བདུན་པ་བློ་བཟང་ཡོན་ཏན་གྱིས་ད་ལྟའི་གནས་འདིར་བྱམས་ཁང་རྟེན་བརྟེན་པ་བསྐྱར་བཞེངས་མཛད།ནང་རྟེན་གྱི་སྐོར་ལ།གཉན་ཐོག་ལྷ་རིས་པ་ཥཱ་རིས་ལྷ་དཔོན་བྱས་ཏེ་གཉན་ཐོག་ལྷ་རིས་པ་བཅུ་གསུམ་གྱིས་ཟླ་གསུམ་ལྷག་རིང་བཞེངས་པའི་མི་ཕམ་བྱམས་པ་མགོན་པོའི་སྨན་སྐུ།མཐོ་ཚད་ལ་སྤྱི་ཁྲི་བཅུ་བཞི་ཅན་དང་།གཡས་སུ་འཇམ་དབྱངས།གཡོན་དུ་གསང་བདག་ཕྱག་ན་རྡོ་རྗེའི་སྨན་སྐུ་མཐོ་ཚད་ལ་སྤྱི་ཁྲི་ལྔ་ཅན་དང་།བྱམས་ཁྲིའི་གཡས་གཡོན་དུ།སྨན་འདམ་ལས་བཞེངས་པའི་རྗེ་ཙོང་ཁ་པ་དང་ཇོ་བོ་རྗེ་ཨ་ཏི་ཤ་གཉིས་ཀྱི་སྐུ་འདྲ་མི་ཚད་ཅན།མཁན་ཆེན་དགེ་འདུན་རྒྱ་མཚོ་དང་མཁན་ཆེན་སྐུ་ཕྲེང་ལྔ་བ་གཉིས་ཀྱི་སྐུ་གདུང་མཆོད་རྟེན།རྒྱབ་ངོས་སུ།སྟོན་པའི་འཁྲུངས་རབས་དཔག་བསམ་འཁྲི་ཤིང་གི་གྱན་ཐང་གསུམ་དང་།གསང་འདུས།འཇིགས་བྱེད་བཅས་ཀྱི་གྱན་ཐང་།གཡས་འགྲམ་དུ།སྟོན་པའི་འཁྲུངས་རབས་དཔག་བསམ་འཁྲི་ཤིང་གི་གྱན་ཐང་གསུམ་དང་།བདེ་མཆོགརྣམ་སྲས་བཅས་ཀྱི་གྱན་ཐང་།གཡོན་འགྲམ་དུ།སྟོན་པའི་འཁྲུངས་རབས་དཔག་བསམ་འཁྲི་ཤིང་གི་གྱན་ཐང་གསུམ་དང་།དུས་འཁོར།ལྕམ་སྲིང་བཅས་ཀྱི་གྱན་ཐང་།སྒོ་འགྲམ་ནང་དུ་མགོན་པོ་ཕྱག་དྲུག་པ་དང་།གུར་གྱི་མགོན་པོ།ལྷ་མོ་དམག་ཟོར་མ།ཆོས་རྒྱལ་བཅས་ཀྱི་གྱན་ཐང་།རྒྱ་མཐོངས་སྟེང་།བཀའ་གདམས་ལྷ་བཞི་དང་།དོན་ཡོད་ཞགས་པ།ཐུགས་རྗེ་ཆེན་པོའི་ཞིང་བཀོད།འོད་དཔག་མེད་ཞིང་ལྔ་ལྡན།དགའ་ལྡན་ལྷ་བརྒྱ་མ།འཇམ་དབྱངས་རིགས་ལྔ།ཡབ་རྗེ་སྐལ་ལྡན་རྒྱ་མཚོ་སྐུ་ཕྲེང་རིམ་བྱོན།རྒྱལ་དབང་ཐམས་ཅད་མཁྱེན་པ་སྐུ་ཕྲེང་རིམ་བྱོན།པཎ་ཆེན་ཐམས་ཅད་མཁྱེན་པ་སྐུ་ཕྲེང་རིམ་བྱོན།མཁན་ཆེན་སྐུ་ཕྲེང་རིམ་བྱོན་བཅས་ཀྱི་གྱན་ཐང་།རྒྱ་མཐོངས་ཁར།གོས་དྲུབས་ལས་བཞེངས་པའི་གནས་བརྟན་བཅུ་དྲུག་གི་ཐང་ག་བཅུ་དྲུགགནམ་རྒྱན་ངོས་སུ།དཀྱིལ་འཁོར་སྣ་ཚོགས་དང་བླ་སྐུ་མང་པོ།བན་ངོས་རྣམས་སུ་ལྟུང་བཤགས་ལྷ་སོ་ལྔའི་སྐུ་བརྙན།སྒོ་འཕྱོར་དུ།རྒྱལ་ཆེན་བཞི་དང་།ཨ་མྱེས་རྨ་ཆེན།ཨ་མྱེས་བྱ་ཁྱུང་གི་གྱན་ཐང་བཅས་བཞུགས།མདོར་ན་བྱམས་ཁང་ནང་གི་འབག་བཟོ་དང་ཚོན་བྲིས་པའི་ལྷ་བཟོ་མང་ཆེ་བ་གཉན་ཐོག་ཁོ་ནའི་མི་ཡིན་པ་དང་།དེའི་ཁྲོད་ཀྱི་དཔག་བསམ་འཁྲི་ཤིང་དང་རྒྱལ་ཆེན་བཞིའི་གྱན་ཐང་།ཡབ་རྗེ་འཁྲུངས་རབས་ཀྱི་གྱན་ཐང་རྣམས་གཉན་ཐོག་ལྷ་རིས་པ་གྲགས་ཅན་དཔལ་མགོན་གྱིས་བཞེངས།